CELEX: 32022R0487
Language: lt
Date: 2022-03-21 00:00:00
Title: Komisijos įgyvendinimo reglamentas (ES) 2022/487 2022 m. kovo 21 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Raschera“ (SKVN)) specifikacijos pakeitimas

2022 3 28   
               
               
                  LT
               
               
                  Europos Sąjungos oficialusis leidinys
               
               
                  L 100/4
               
            
         KOMISIJOS ĮGYVENDINIMO REGLAMENTAS (ES) 2022/487
         2022 m. kovo 21 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Raschera“ (SKVN)) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:
         
                     (1)
                  
                  
                     remdamasi Komisijos reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Raschera“, kuri įregistruota Komisijos reglamentu (EB) Nr. 1263/96 (2) su pakeitimais, padarytais Įgyvendinimo reglamentu (ES) Nr. 1086/2013 (3), specifikacijos pakeitimo paraišką;
                  
               
                     (2)
                  
                  
                     remiantis Reglamento (ES) Nr. 1151/2012 53 straipsnio 2 dalies nuostatomis, šie pakeitimai yra reikšmingi, todėl pakeitimo paraišką Komisija paskelbė Europos Sąjungos oficialiajame leidinyje (4), kaip reikalaujama minėto reglamento 50 straipsnio 2 dalies a punkte;
                  
               
                     (3)
                  
                  
                     2021 m. vasario 19 d. Komisija gavo Italijoje gyvenančio fizinio asmens raštą, kuriame prieštaraujama pakeitimui. 2021 m. lapkričio 8 d. tas pats fizinis asmuo išsiuntė antrą raštą, kuriame buvo pateikta papildomų su pakeitimu susijusių elementų;
                  
               
                     (4)
                  
                  
                     remiantis Reglamento (ES) Nr. 1151/2012 51 straipsnio 1 dalies antra pastraipa, fiziniai ar juridiniai asmenys, turintys teisėtą interesą, gyvenantys arba įsisteigę valstybėje narėje, kurioje pateikta paraiška, neįtraukiami į prieštaravimo procedūrą, nes jie jau turėjo galimybę dalyvauti nacionalinėje prieštaravimo procedūroje pagal Reglamento (ES) Nr. 1151/2012 49 straipsnio 3 dalį. Todėl Italijoje gyvenančio fizinio asmens prieštaravimo raštai laikomi nepriimtinais;
                  
               
                     (5)
                  
                  
                     atsižvelgdama į tai, kas išdėstyta pirmiau, Komisija mano, kad saugomos kilmės vietos nuorodos „Raschera“ specifikacijos pakeitimas turėtų būti patvirtintas,
                  
               PRIĖMĖ ŠĮ REGLAMENTĄ:
         
            1 straipsnis
            
               Europos Sąjungos oficialiajame leidinyje paskelbti pavadinimo „Raschera“ (SKVN) specifikacijos pakeitimai yra patvirtinami.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 21 d.
            
               
                  Komisijos vardu
               
               
                  Pirmininkės pavedimu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 343, 2012 12 14, p. 1.
         
            (2)  1996 m. liepos 1 d. Komisijos reglamentas (EB) Nr. 1263/96, papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka priedą (OL L 163, 1996 7 2, p. 19).
         
            (3)  2013 m. spalio 30 d. Komisijos įgyvendinimo reglamentas (ES) Nr. 1086/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [„Raschera“ (SKVN)] (OL L 293, 2013 11 5, p. 26).
         
            (4)  OL C 439, 2021 10 29, p. 19.